નવી દિલ્હીઃ દિલ્હીમાં એનડીએની યોજાયેલી બેઠકમાં આગામી 2019 લોકસભા ચૂંટણીને વડાપ્રધાન નરેન્દ્ર મોદીની આગેવાનીમાં લડવાનો પ્રસ્તાવ પસાર કરવામાં આવ્યો હતો. આ બેઠક વડાપ્રધાનની અધ્યક્ષતામાં યોજાઈ હતી. 2014માં સત્તા સંભાળ્યા બાદ એનડીએની આ બીજી બેઠક હતી. બેઠક પૂરી થયા બાદ એનડીએના નેતાઓ માટે વડાપ્રધાન તરફથી ડિનરનું આયોજન કરવામાં આવ્યું હતું. વડાપ્રધાનની આ ડિનર ડિપ્લોમસીને આવનારા સમયમાં સત્તારૂઢ ગઠબંધનની રાજકીય રણનીતિ સંદર્ભે મહત્ત્વપૂર્ણ માનવામાં આવી રહી છે.